Cellula sanguina

Se nomena « cellula sanguina » tota cellula (o tot organet de quin tipe que siá) presenta normalament dins la sang. Pels mamifèrs, apartenon a tres categorias que correspondon a lor foncion e a unas caracteristicas istologica:
 los leucocits o globuls blancs, qu'agisson coma cellulas de l'immunitat e combatan las infeccions. Pels umans, los leucocits se subdevesisson en:
 granulocits (tanben nomenats impròpriament « polinuclears » per des rasons istoricas):
 neutrofils;
 eosinofils;
 basofils;
 linfocits B, T e NK ;
 monocits;
 los eritrocits o globuls roges o ematias, que la tòca màger es lo transpòrt de l'oxigèn, eissits de la transformacion dels reticulocits que ne son de formas primitivas normalament fòrça pauc presentas dins la sang;
 los trombocits o plaquetas sanguinas, que son de fragments de megacariocits (de grandas cellulas de la mosolha ossosa) e jogan un ròtle important dins la coagulacion sanguina.
Lo tèrme de « cellula sanguina » es impròpre (mas usual) per las doas darrièras categorias car son pas de cellulas entièras vertadièrament; en efèit son desprovesidas de nuclèu e donc de capacitat de reproduccion. Se deurián èsser classificada coma « organets sanguins », mas son fortament present dins lo mitan intercellular (lo plasma sanguin que gaireben 99 % de las « cellulas sanguinas » son normalament constituidas d'aqueles organets essencials al sistèma respiratòri), e non dins lo citoplasma intracellular.

Pasmens, la membrana de las ematias e de las plaquetas de segur a per origina aquela d’una cellula que ne son eissidas après aver perdut d'un costat lo nuclèu (e donc lor capacitat d'autoreparacion o de resistir a las infeccions per d'agents patogèns exteriors contaminant lo plasma) e normalament totes los autres organets intracellulars (e donc la capacitat de produire la lor energia d'un autre biais que per fermentacion; es al mens lo cas per l'òme, unas espècias animalas avent encara d'organits presents dins los eritrocits. 
Normalament, las seulas cellulas de la sang son los leucocits, presents en mai que dins lo plasma sanguin (fablament), subretot dins la linfa (normalament desprovesida d’eritrocits e de trombocits, e donc assegurant una circulacion netament mai aisida dels leucocits, subretot los linfocits) e jos de formas evoluadas (granulocits) dins d'autres teissuts conjontius (muscles, òs, sistèma nerviós, dèrma) o de formas primitivas (coma dins la mesolha ossosa que ne son eissidas). Pasmens los leucocits sont absents dels autres teissits non conjontius formats de cellulas juntissa (epitèli de las mucosas)

 Vejatz tanben 

Categoria:Cellula sanguina